b'\n_START_ARTICLE_\nWalter Alvarez\n_START_SECTION_\n\xc5\xbdivljenjepis\n_START_PARAGRAPH_\nWalter je sin fizika, nobelovca Luisa Walterja Alvareza._NEWLINE_Diplomiral je leta 1962 iz geologije na Carletonovem koled\xc5\xbeu (Carleton College) v Northfieldu, Minnesota. Leta 1967 je doktoriral, prav tako iz geologije, na Univerzi v Princetonu._NEWLINE_Skupaj z o\xc4\x8detom sta znana po svoji teoriji, da je meja med krednimi in terciarnimi (K-T) nivoji usedlin neobi\xc4\x8dajno bogata z iridijem. Ker lahko najdemo iridij v nekaterih tipih asteroidov, sta domnevala, da je ta plast posledica trka asteroida. Ta dogodek naj bi se zgodil nekako pred 65 milijoni leti in tedaj naj bi izginilo pribli\xc5\xbeno 85\xc2\xa0% vseh biolo\xc5\xa1kih vrst, vklju\xc4\x8dno z dinozavri (glej izginotje dinozavrov)._NEWLINE_Alvarez je profesor geologije in geofizike na Univerzi Kalifornije v Berkeleyu.'